**Δικηγορικός Σύλλογος Αθηνών**

**Πρόσκληση Εκδήλωσης Ενδιαφέροντος**

**Διαδικτυακό Μάθημα HELP του Συμβουλίου της Ευρώπης: «Εισαγωγή στην Ευρωπαϊκή Σύμβαση Δικαιωμάτων του Ανθρώπου και το Ευρωπαϊκό Δικαστήριο Δικαιωμάτων του Ανθρώπου»**

Το Ευρωπαϊκό Πρόγραμμα του Συμβουλίου της Ευρώπης για την Εκπαίδευση των Επαγγελματιών του Δικαίου στα Ανθρώπινα Δικαιώματα (Πρόγραμμα HELP) και ο Δικηγορικός Σύλλογος Αθηνών διοργανώνουν το πρόγραμμα εκπαίδευσης (e-learning):

**«Εισαγωγή στην Ευρωπαϊκή Σύμβαση Δικαιωμάτων του Ανθρώπου και το Ευρωπαϊκό Δικαστήριο Δικαιωμάτων του Ανθρώπου»**

Η Ευρωπαϊκή Σύμβαση Δικαιωμάτων του Ανθρώπου (ΕΣΔΑ) συνιστά αναπόσπαστο κομμάτι της καθημερινής πρακτικής των επαγγελματιών του δικαίου. Το μάθημα HELP «Εισαγωγή στην ΕΣΔΑ και το ΕΔΔΑ» προσφέρει τη δυνατότητα εξοικείωσης με το ίδιο το κείμενο της ΕΣΔΑ, με τη μεθοδολογία και τη διαδικασία που ακολουθείται από το Δικαστήριο του Στρασβούργου και τον τρόπο υποβολής προσφυγής ενώπιόν του. Περαιτέρω, το μάθημα αναλύει διεξοδικά τη διαδικασία που ακολουθείται για την εκτέλεση των αποφάσεων του ΕΔΔΑ.

Το μάθημα, απευθυνεται σε Δικηγόρους μέλη του Δικηγορικού Συλλόγου Αθηνών, προσφέρεται **δωρεάν** και ο μέγιστος αριθμός συμμετεχόντων είναι **40**. Η εναρκτήρια εκδήλωση θα πραγματοποιηθεί διαδικτυακά στις **19 Ιανουαρίου 2022** (στις 3.00 μ.μ.) στην ελληνική και την αγγλική γλώσσα. Το πρόγραμμα θα προσφερθεί στη συνέχεια μόνο στα ελληνικά μέσω ασύγχρονης διδασκαλίας και αναμένεται να ολοκληρωθεί **στα μέσα Απριλίου 2022**. Οι συμμετέχοντες θα πρέπει να αφιερώνουν 2-3 ώρες εβδομαδιαίως καθόλη τη διάρκεια της εκπαίδευσης, σε χρόνο που επιλέγουν οι ίδιοι, προκειμένου να μελετούν διαδικτυακά το διαδραστικό εκπαιδευτικό υλικό, υπό τις οδηγίες της εκπαιδεύτριας. Η ενεργός συμμετοχή και η επιτυχής ολοκλήρωση των ελέγχων γνώσεων οδηγούν στη χορήγηση πιστοποιητικού ολοκλήρωσης του προγράμματος υπό την αιγίδα του Συμβουλίου της Ευρώπης.

Εφόσον ο αριθμός των ενδιαφερομένων υπερβαίνει τους 40, η επιλογή θα πραγματοποιηθεί με κλήρωση που θα πραγματοποιηθεί στις 17 Ιανουαρίου 2022 στις 12:00 και θα μεταδοθεί με διαδικτυακό τρόπο, λόγω των μέτρων της πανδημίας. σας πληροφορούμε ότι δύνασθε να παρακολουθήσετε την άνω κλήρωση μέσω της πλατφόρμας webex σε real time. O σύνδεσμος θα σταλεί στο email που στείλατε την δήλωση ενδιαφέροντος.

**Υπεύθυνοι προγράμματος: Θωμάς Καμενόπουλος**, Μέλος Διοικητικού Συμβουλίου ΔΣΑ, πρ. Αντιπρόεδρος ΔΣΑ και η Δικηγόρος Αθηνών, **Μαρία-Ανδριανή Κωστοπούλου** (εκπαιδεύτρια).

Η δήλωση ενδιαφέροντος θα πρέπει να αποσταλεί στο email: tsiri.an@dsa.gr **έως και 16 Iανουαρίου 2022**. Ο/η ενδιαφερόμενος/η θα πρέπει να δηλώνει ότι δεσμεύεται να αποδεχθεί τη θέση του/της, εφόσον επιλεγεί και δεν συντρέχει έκτακτος λόγος που να δικαιολογεί την αποποίησή της.